LIMA. Španielsky líder svetového rebríčka tenistov Rafael Nadal v nedeľu v exhibičnom zápase v peruánskej Lime zdolal svojho krajana Davida Ferrera, trojku renkingu, za 90 minút 7:5, 6:4.
Dvadsaťsedemročný ľavoruký Malorčan Nadal sa v rámci juhoamerického turné predstaví trikrát v Argentíne: 21. novembra si v Córdobe zmeria sily s Davidom Nalbandianom, 23. novembra sa uskutoční repríza tohto zápasu v Buenos Aires a potom 24. novembra príde takisto v metropole na rad Španielov súboj so Srbom Novakom Djokovičom.
Exhibičná konfrontácia Nadala a Djokoviča je na programe už v stredu v čilskom Santiagu.
Rafael Nadal (Šp.) - David Ferrer (Šp.) 7:5, 6:4